钦定古今图书集成/理学汇编/经籍典/第054卷 > 《易或》 > {{{2}}}
## 钦定古今图书集成/理学汇编/经籍典/第054卷 > 《易或》 > {{{2}}}

万氏曰：“图，心数也；卦，心画也。圣人全体此心，仰观俯
察，近取远取，莫非图书。盖𪐝成幽赞神明其意云耳，
岂区区比而效之象数之末哉？故图之一六居北，一
内六外，有至阴含阳之象，则坎以之，坎水也；北其正
位也。二七居南，七表二里，有重阳丽阴之象，则离以
之，离火也；南其正位也，坎离画而乾坤精气之交可”
睹矣。三与八居东，阳动重阴之下，震也。反震则艮，震
木也，东其正位也。艮土寄生于寅，成木始气，故从震
反焉。四与九居西，阴凝壮阳之里，巽也。反巽则兑，兑
金也。西其正位也，而巽木也。木秋坚，则金魂归魄也，
故兑从反焉。震巽艮兑画，而乾坤精气之变化可睹
矣。坎艮震受三阳，干在其中矣。离巽兑受三阴，坤在
其中矣。合而观之，乾坤之大全可睹矣。今《易象图说》
曰：“坎以一始正北，而一五为干，六于西北；《坤》以二分
西南，而二五为兑，七于正西；《震》以三出于正东，而三
五为艮，八于东北；《巽》以四附东南，而四五为离，九于
正南。”泥数陈爻，牵彼补此，吾诚弗知其解，即解，贼矣。
故曰：“洁净精微而不贼”，深于《易》者也。

夫一，天人之精，而心之体也。孔子曰：“心之精神，是谓
圣人。”皆言我之精神，彼之精神不知既谓之一，则盈
天地惟一精神耳，而彼我之，非知道矣。故我无精神，
以天地之精神为精神，上下同流，亘古不易，何死生
终始之足云？然精者常存之实体，神者感物之妙用，
精又心之体也，凝精而神在其中矣。此即《中庸》之独，
而《大学》之知也。夫独，精也，精天下之至一，而独一之
谓也。故独者不睹不闻，所以生睹闻，而常为睹闻之
主者也。此精所以常一，而图书之一，亘古今而无偶
者象此矣。夫知，精也，精天下之至灵，而知灵明之谓
也。故知者本无一物，而万物皆备于我，所以为修齐
治平之主者也。此精所以常止，而图书一常居下，历
万变而不动者，象此矣。故曰：“一心体也；图，心象也。”
或曰：“子之说《图》，何以也？”曰：以明心也。夫心之体用，水
火而已，其始也，水胎火于正北，火“水于正南，火水
交而木金生，以正物命。”其继也，木金反于水，火火又
反于水。归藏母胎，以端化源，于是乎有数。是数者，精
气泄含之，故神明变化之，则万事万物所由纲纪其
终始，而象此心生生不穷之至理也。故自一至九，樊
然有矣。而自九反初，又何其无焉。一函而九具，九究
而一不增。神精往来，皆统于一，而一归无朕，则“心体
睹”矣，此图之象也，而卦亦然。善《观》者归六十四卦于
八卦，归八卦于《干》中而归干中，于吾喜怒哀乐之未
发，则心体之各足可知矣。盖图本心以示象，而后天
下得由象以识心，故凡图所以象无象者也，若徇象
数而支离穷年，不能殚其说，则徒自溺其心矣，非吾
所知也。

夫生生之本一，非有使之生者也。一必生二，一与二
交生三，三生万物，故交其生生之妙机乎？凡造化之
理，“阳交乎阴，坤居而干下焉，水静而火伏焉。水为火
根，火不得不返交乎水。坤为干藏，干不得不下交乎
坤。干之下也不极，火之伏也不深，未有能生者也。下
之极而伏之深，则火得水胎而火常不燔，干得《坤》藏”
而干常不息矣。盖交则一，一则生矣。